CELEX: 62018CA0280
Language: et
Date: 2019-11-07 00:00:00
Title: kohtuasi C-280/18: Euroopa Kohtu (esimene koda) 7. novembri 2019. aasta otsus (Symvoulio tis Epikrateiase eelotsusetaotlus – Kreeka) – Alain Flausch jt versus Ypourgos Perivallontos kai Energeias jt (Eelotsusetaotlus – Keskkond – Teatavate projektide keskkonnamõju hindamine – Üldsuse osalemine otsustamises ja õigus kohtu poole pöörduda – Kaebuse esitamise tähtaja algus)

13.1.2020   
            
            
               ET
            
            
               Euroopa Liidu Teataja
            
            
               C 10/11
            
         
      Euroopa Kohtu (esimene koda) 7. novembri 2019. aasta otsus (Symvoulio tis Epikrateiase eelotsusetaotlus – Kreeka) – Alain Flausch jt versus Ypourgos Perivallontos kai Energeias jt
      (kohtuasi C-280/18) (1)
      
      (Eelotsusetaotlus - Keskkond - Teatavate projektide keskkonnamõju hindamine - Üldsuse osalemine otsustamises ja õigus kohtu poole pöörduda - Kaebuse esitamise tähtaja algus)
      (2020/C 10/12)
      Kohtumenetluse keel: kreeka
      
         Eelotsusetaotluse esitanud kohus
      
      Symvoulio tis Epikrateias
      
         Põhikohtuasja pooled
      
      
         Kaebajad: Alain Flausch, Andrea Bosco, Estiene Roger Jean Pierre Albrespy, Somateio „Syndesmos Iiton“, Somateio „Elliniko Diktyo – Filoi tis Fysis“, Somateio „Syllogos Prostasias kai Perithalpsis Agias Zois – SPPAZ“
      
         Vastustajad: Ypourgos Perivallontos kai Energeias, Ypourgos Oikonomikon, Ypourgos Tourismou, Ypourgos Naftilias kai Nisiotikis Politikis
      
         Resolutsioon
      
      
                  1.
               
               
                  Euroopa Parlamendi ja nõukogu 13. detsembri 2011. aasta direktiivi 2011/92/EL teatavate riiklike ja eraprojektide keskkonnamõju hindamise kohta artiklit 6 tuleb tõlgendada nii, et sellega on vastuolus, kui liikmesriik teeb teatud projektiga seonduvad ja otsustamises üldsuse osalemiseks vajalikud toimingud pädeva piirkondliku haldusvõimu esinduse asukohas, mitte selles kohalikus omavalitsusüksuses, kus projekti hakatakse ellu viima, kui kasutatud konkreetsed vahendid ei taga asjaomasele üldsusele võimalust oma õigusi tegelikult maksma panna; kas see nii on, peab välja selgitama liikmesriigi kohus.
               
            
                  2.
               
               
                  Direktiivi 2011/92 artikleid 9 ja 11 tuleb tõlgendada nii, et nendega on vastuolus sellised õigusnormid, nagu on kõne all põhikohtuasjas, millest tulenevalt tuginetakse asjaomase üldsuse liikmete vastu kaebuse esitamise tähtajale, mis hakkab kulgema projektile loa andmise teate avaldamisest internetis, kui neile asjaomase üldsuse liikmetele ei ole eelnevalt antud sobivat võimalust tutvuda loamenetlust käsitleva teabega vastavalt selle direktiivi artikli 6 lõikele 2.
               
            
         (1)  ELT C 231, 2.7.2018.